Държавен вестник, бр. 60, 2012 г., стр. 89

БРОЙ  60	
Д Ъ Р Ж А В Е Н  В Е С Т Н И К 	
СТР.  89  
Параграф 2
Като се спазват разпоредбите на страната 
на издаването, децата могат да бъдат вписани 
в документа за пътуване на единия родител 
или в извънредни случаи – на друго възраст­
но лице.
Параграф 3
Таксите, които се събират за издаването 
на документа, не следва да надвишават най-
ниския размер, прилаган за националните 
паспорти.
Параграф 4
С изключение на особени или извънредни 
случаи документът е валиден за възможно 
най-голям брой страни.
Параграф 5
Документът е валиден не по-малко от три 
месеца и не повече от две години.
Параграф 6
1. Подновяването или продължаването на 
валидността на документа е от компетент­
ността на органа, който го е издал, дотогава, 
докато притежателят му законно пребивава 
на територията на този орган и докато не 
се установи законно да пребивава на друга 
територия. Издаването на нов документ при 
същите условия е от компетентността на 
органа, който е издал предишния документ.
2. Дипломатическите или консулските пред­
ставители могат да бъдат упълномощени да 
продължават валидността на документите за 
пътуване, издадени от техните правителства, 
за срок не по-дълъг от шест месеца.
3. Договарящите се държави се задължават 
да разглеждат благосклонно възможността за 
подновяване или продължаване на валидност­
та на документите за пътуване или за издаване 
на нови документи на лица без гражданство, 
които са престанали да пребивават законно 
на тяхна територия, в случаите, когато тези 
лица нямат възможност да получат документ 
за пътуване от страната на тяхното законно 
пребиваване.
Параграф 7
Договарящите се държави се задължават 
да признават валидността на документите, 
издадени в съответствие с чл. 28 от тази 
Конвенция.
Параграф 8
Компетентните органи на страната, в ко­
ято желае да отиде лицето без гражданство, 
трябва да поставят виза на документа, който 
то притежава, ако са готови да го приемат и 
ако се изисква виза.
Параграф 9
1. Договарящите се държави се задъл­
жават да издават транзитни визи на лицата 
без гражданство, които са получили визи за 
територията на крайната дестинация.
2. Издаването на такива визи може да бъде 
отказано на основания, които биха могли да 
обосноват отказ на виза на който и да било 
чужденец.
Параграф 10
Таксите за издаването на изходни, входни 
и транзитни визи не следва да надвишават 
най-ниския размер, който се прилага за ви­
зите, поставяни на чуждестранните паспорти.
Параграф 11
В случай че лице без гражданство се е 
установило законно на територията на друга 
договаряща се държава, отговорността за 
издаването на нов документ при условията 
на чл. 28 е на компетентния орган на тази 
територия, до който лицето без гражданство 
има право да подаде молба.
Параграф 12
Органът, който издава новия документ, 
е длъжен да задържи стария документ и да 
го върне в страната на издаването му, ако в 
него е указано, че трябва да бъде върнат; в 
противен случай органът, който издава но­
вия документ, трябва да задържи и анулира 
стария документ.
Параграф 13
1. Документът за пътуване, издаден в съот­
ветствие с чл. 28 от Конвенцията, освен ако не 
съдържа обратното твърдение, дава право на 
притежателя да влиза повторно на територията 
на издаващата държава по всяко време през 
срока на валидност на документа. Във всеки 
случай срокът, през който притежателят може 
да се връща в държавата, издаваща докумен­
та, не може да бъде по-малък от три месеца, 
освен когато държавата, до която възнамерява 
да пътува лицето без гражданство, не изисква 
документът за пътуване да предоставя право 
на повторно влизане.
2. Като се спазват разпоредбите на т. 1, 
договаряща се държава може да изиска от 
притежателя на документа да се съобрази с 
такива формалности, каквито могат да бъдат 
наложени за излизане от страната или за 
връщане на нейна територия.
Параграф 14
Като се изключат единствено изискванията 
на параграф 13, разпоредбите на това приложе­
ние по никакъв начин не накърняват законите 
и подзаконовите нормативни актове, които 
регулират условията за приемане, транзитно 
преминаване, пребиваване, установяване и 
излизане от териториите на договарящите 
се държави.